Luonnos Neuvoston Asetukseksi (EY) välillisten rahoituspalveluiden (FISIM) kohdentamisesta Euroopan kansantalouden tilinpidon ja aluetilinpidon järjestelmässä (EKT) (97/C 124/05) KOM(97) 50 lopull. - 97/0037 (CNS)

(Komission esittämä 13 päivänä helmikuuta 1997)

EUROOPAN UNIONIN NEUVOSTO, jotka

ottaa huomioon Euroopan yhteisön perustamissopimuksen ja erityisesti sen 213 artiklan,

ottaa huomioon komission laatiman asetusluonnoksen,

ottaa huomioon Euroopan parlamentin lausunnon,

ottaa huomioon Euroopan rahapoliittisen instituutin lausunnon,

sekä katsoo, että

Euroopan kansantalouden tilinpidon ja aluetilinpidon järjestelmästä (EKT) Euroopan yhteisössä 24 päivänä kesäkuuta annettu asetus (EY) N:o . . ./96 muodostaa yhteiset standardit, määritelmät, luokittelut ja tilinpitosäännöt, jotka on tarkoitettu jäsenvaltioiden tilien laatimiseksi Euroopan yhteisön tarpeisiin ja joiden myötä jäsenvaltioiden tulokset saadaan keskenään vertailukelpoisiksi,

välillisten rahoituspalvelujen (FISIM) kohdentamisongelman ratkaiseminen parantaisi merkittävästi EKT:n metodologian laatua,

FISIMin kohdentaminen antaisi mahdollisuuden varmistaa Euroopan unionin bruttokansantuotteen (BKT) tasojen tarkemman vertailun

asetuksen (EY) N:o . . ./96 2 artiklan 3 kohdassa säädetään, että FISIMin kohdentamisjärjestelmän täytäntöönpanoa koskeva päätös, jonka periaatteet on esitetty tämän asetuksen liitteessä 3, tehdään viimeistään 31 päivänä joulukuuta 1997,

toissijaisuusperiaatteen mukaisesti toteutettavien toimenpiteiden tavoitteet voidaan saavuttaa ainoastaan antamalla yhteisön säädös, koska yksin komissio voi yhteisön tasolla koordinoida laskennan tilastointimenetelmien ja FISIMin kohdentamisen edellyttämän yhdenmukaistamisen, kun taas varsinaiset laskentatoimet ja kohdentaminen samoin kuin metodologian soveltamisen valvontaan tarvittavien perusrakenteiden järjestäminen voidaan antaa jäsenvaltioiden tehtäväksi, ja

komissio on kuullut sekä päätöksellä 89/382/ETY, Euratom (1) perustettua tilasto-ohjelmakomiteaa edellä mainitun päätöksen 3 artiklan mukaisesti että päätöksellä 91/115/ETY (2) perustettua raha-, rahoitus- ja maksutasetilastokomiteaa edellä mainitun päätöksen 3 artiklan mukaisesti ja ne ovat puoltaneet suunnitelmaa täksi asetukseksi,

ON ANTANUT TÄMÄN ASETUKSEN:

1 artikla

Yleiset määräykset

Välillisten rahoituspalvelujen (FISIM) kohdentamisjärjestelmän käyttöön ottamiseksi asetuksen (EY) N:o . . ./96 liitteessä A olevaa liitettä 1 ja 2 muutetaan tämän asetuksen liitteen 1 ja 2 mukaisesti.

Jäsenvaltioiden on itse otettava perustaksi FISIMin kohdentamisjärjestelmän täytäntöönpanossa tämän asetuksen liitteen 3 määräykset.

2 artikla

Taulukot

Asetuksen (EY) N:o . . ./96 liitteessä A olevien taulukoiden numerotiedot, joita FISIMin kohdentaminen koskee, muutetaan tämän asetuksen 5 artiklassa säädettyä menettelyä noudattaen.

Asetuksen (EY) N:o . . ./96 liitteessä B olevat taulukot, joita FISIMin kohdentamisen täytäntöönpano koskee, mukautetaan tämän asetuksen 5 artiklassa säädettyä menettelyä noudattaen.

3 artikla

Tietojen toimittamisvelvollisuus

Jäsenvaltioiden on toimitettava komissiolle tämän pyynnöstä kaikki tämän asetuksen soveltamiseen liittyvä tarvittava tieto.

4 artikla

Komitea

Tämän asetuksen soveltamiseksi tarvittavista toimenpiteistä, joihin sisältyvät laskentamenetelmän ja FISIMin kohdentamisen selkiyttämiseen ja parantamiseen tähtäävät toimenpiteet, komissio päättää asetuksen (EY) N:o . . ./96 artiklan 2 kohdassa säädettyä menettelyä noudattaen.

5 artikla

Menettely

(1) Komissiota avustaa tilasto-ohjelmakomitea, jäljempänä `komitea`.

(2) Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitusta aiheesta määrätyllä tavalla. Puheenjohtaja ei osallistu äänestykseen.

(3) Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa noudatetaan seuraavaa:

a) Komissio lykkää päättämiensä toimenpiteiden soveltamista kolmella kuukaudella ilmoituksen tekopäivästä.

b) Neuvosto voi määräenemmistöllä päättää asiasta toisin a kohdassa tarkoitetun ajan kuluessa.

6 artikla

Tietojen toimittaminen

Jäsenvaltioiden on sovellettava tämän asetuksen säännöksiä toimittaessaan komissiolle asetuksen (EY) N:o . . ./96 3 artiklassa säädettyjä taulukoita.

7 artikla

Loppusäänökset

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa.

(1) EYVL N:o L 181, 28.6.1989, s. 1.

(2) EYVL N:o L 59, 6.3.1991, s. 1.

LIITE I

VÄLILLISET RAHOITUSPALVELUT (FISIM)

Välillisten rahoituspalveluiden (FISIM) kohdentamisesta Euroopan kansantalouden tilinpito- ja aluetilinpitojärjestelmässä (EKT) . . . 1997 annetun neuvoston asetuksen (EY) N:o . . ./97 mukaisesti EKT:n lukuihin tehdään seuraavat muutokset:

>TAULUKON PAIKKA> >TAULUKON PAIKKA>

>TAULUKON PAIKKA> >TAULUKON PAIKKA>

>TAULUKON PAIKKA> >TAULUKON PAIKKA>

>TAULUKON PAIKKA> >TAULUKON PAIKKA>

>TAULUKON PAIKKA> >TAULUKON PAIKKA>

TAULUKKO 1.1

VAIKUTUKSET, JOTKA AIHEUTUVAT VÄLILLISTEN RAHOITUSPALVELUJEN KOHDENTAMISESTA INSTITUTIONAALISIIN SEKTOREIHIN, MUKAAN LUKIEN MARKKINATTOMIA TUOTTAJIA KOSKEVAT MUUTOKSET

>TAULUKON PAIKKA>

TAULUKKO 1.2

VAIKUTUKSET, JOTKA AIHEUTUVAT VÄLILLISTEN RAHOITUSPALVELUJEN KOHDENTAMISESTA AINOASTAAN NIMELLISEEN SEKTORIIN

>TAULUKON PAIKKA>

LIITE 2

Asetuksen (EY) N:o . . ./96 liitteessä A olevaa liitettä II muutetaan seuraavasti.

Poistetaan 11 kohdan kolmannesta virkkeestä seuraava:

": saatavaa omaisuustulo miinus maksettavat korot poislukien omien varojen sijoittamisesta saatava omaisuustulo."

LIITE 3

VÄLILLISTEN RAHOITUSPALVELUIDEN (FISIM) LASKENTA

1. Välillisten rahoituspalveluiden (FISIM) tuotoksen laskenta sektorien S122 ja S123 mukaan

a) Tarvittavat tilastotiedot

Kumpaakin alasektoria, S122 ja S123, varten on käytettävä jakson keskimääräisten luotto- ja talletuskantojen (käyttäjäsektoreittain jaoteltua) taulukkoa (keskiarvot jakson alussa ja lopussa, tai mielellään neljän vuosineljänneksen tai kahdentoista kuukauden keskiarvot) ja kertyneen koron taulukkoa, jossa korkotuet on uudelleen kohdennettu todellisille saajilleen, kuten EKT 1995 määrittelee.

b) Viitekoron valinta

Sektoreihin S122 ja S123 kuuluvien rahoituksen välittäjien taseiden luotto- ja talletusnimikkeet on eriteltävä, jotta lainoista ja talletuksista voidaan erotella:

- mitkä ovat "pankkien välisiä" (ts. sektoreihin S122 ja S123 kuuluvien yksiköiden sisäistä);

- mitkä ovat eri käyttäjäsektoreiden (S124-S125-S11-S13-S14-S15-S2) (paitsi keskuspankit) käytössä.

Kussakin ryhmässä on eriteltävä kotimaiset ja ulkomaiset lainanottajat ja tallettajat.

Jotta saadaan kotimaisten rahoituksen välittäjien (rahoituslaitokset = RL) tuottamien välillisten rahoituspalveluiden (FISIM) tuotos sektoreittain, lasketaan viitekorko seuraavasti

>NUM>S122:n ja S123:n välisten lainojen korkosaatava

>DEN>S122:n ja S123:n välinen lainakanta

Tämä laskennallinen korko on "sisäinen" viitekorko, jota käytetään kun lasketaan kotimaisten rahoituksen välittäjien tuottamat ja kotimaisten käyttäjien käyttämät välilliset rahoituspalvelut (FISIM).

Välillisten rahoituspalveluiden (FISIM) tuonnin ja viennin määrittämisessä käytettävä viitekorko on keskikorko painotettuna kannoilla, jotka sisältyvät rahoituksen välittäjien taseiden nimikkeisiin "toisaalta S122:n ja S123:n ja toisaalta ulkomaisten rahoituksen välittäjien väliset lainat" ja "toisaalta S122:n ja S123:n ja toisaalta ulkomaisten rahoituksen välittäjien väliset talletukset".

Tämä laskennallinen korko on "ulkoinen" viitekorko, jota käytetään, kun lasketaan välillisten rahoituspalveluiden (FISIM) vientiä ja tuontia.

c) Välillisten rahoituspalveluiden (FISIM) laskeminen sektoreittain

Kutakin sektoria varten tarvitaan seuraava taulukko kotimaisten rahoituksen välittäjien (RL) lainoista ja talletuksista:

>TAULUKON PAIKKA>

Välillisten rahoituspalveluiden (FISIM) kokonaismäärä sektoreittain saadaan laskemalla yhteen sektorille myönnettyjen lainojen välilliset rahoituspalvelut (FISIM) ja sektorin talletusten välilliset rahoituspalvelut (FISIM).

Sektorille myönnettyjen lainojen välilliset rahoituspalvelut (FISIM) = lainoista saatava korko - (luottokanta x "sisäinen" viitekorko).

Sektorin talletusten välilliset rahoituspalvelut (FISIM) = (talletuskanta x "sisäinen" viitekorko) - talletuksista maksettava korko

Osa tuotoksesta on vientiä; rahoituksen välittäjien (S122 ja S123) taseiden perusteella saadaan:

>TAULUKON PAIKKA>

Välillisten rahoituspalveluiden (FISIM) vienti lasketaan käyttäen "ulkoista" viitekorkoa seuraavasti:

Ulkomaisille lainanottajille (ml. rahoituksen välittäjät) myönnettyjen lainojen välilliset rahoituspalvelut (FISIM) = saatava korko - (luottokanta x "ulkoinen" viitekorko)

Ulkomaisten tallettajien (ml. rahoituksen välittäjät) talletusten välilliset rahoituspalvelut = (talletuskanta x "ulkoinen" viitekorko) - maksettava korko.

d) Kotitalouksiin kohdennettujen välillisten rahoituspalveluiden jako välituotekäyttöön ja loppukäyttöön

Kotitalouksiin kohdistuvat palvelut on jaettava:

- kotitalouksien välituotekäyttö asunnonomistajina

- kotitalouksien välituotekäyttö yksityisinä elinkeinonharjoittajina

- kotitalouksien loppukäyttö.

Tästä seuraa seuraava kotitalouksien lainojen (luottokanta ja korko) jaottelu:

- asuntolainat

- lainat kotitalouksille yksityisinä elinkeinonharjoittajina

- muut lainat kotitalouksille.

Kotitalouksien yksityisinä elinkeinonharjoittajina saamat lainat ja asuntolainat esitetään yleensä erikseen erilaisissa rahoitus- ja rahatilastojen luottoerittelyissä. Muut kotitalouksille annetut lainat saadaan vähennyslaskulla. Kotitalouksille annettujen lainojen välilliset rahoituspalvelut (FISIM) tulisi jakaa kolmen kohdan (asuntolainat, lainat kotitalouksille yksityisinä elinkeinonharjoittajina, muut lainat kotitalouksille) kesken kunkin ryhmän keskimääräistä luottokantaa ja korkoa koskevien tietojen perusteella. "Asuntolainat" ei ole sama kuin "kiinnelainat", sillä kiinnelainan käyttötarkoitus voi olla jokin muu.

Kotitalouksien talletukset on jaettava:

- kotitalouksien talletukset yksityisinä elinkeinonharjoittajina

- yksilöiden talletukset.

Jos ei ole olemassa tilastotietoja kotitalouksien talletuksista yksityisinä elinkeinonharjoittajina, voidaan keskitalletuskanta laskea toimialoittain yhteisöistä todetun ja yhtiöimättömiin yrityksiin ekstrapoloidun talletusten ja arvonlisäyksen suhteen perusteella. Kotitalouksien talletusten välilliset rahoituspalvelut (FISIM) on jaettava niihin välillisiin rahoituspalveluihin (FISIM), jotka toisaalta koskevat kotitalouksien yksityisinä elinkeinonharjoittajina tekemiä talletuksia ja toisaalta yksilöiden tekemiä talletuksia, näiden kahden luokan keskimääräisten talletuskantojen perusteella, joihin tarkempien tietojen puuttuessa sovelletaan samaa korkokantaa.

2. Rahoituksenvälityksen tuonnin laskenta

Ulkomaiset rahoituksen välittäjät (RL) myöntävät lainoja kotimaisille luotonottajille ja vastaanottavat talletuksia kotimaisilta tallettajilta.

Kutakin sektoria varten tarvitaan seuraava taulukko:

>TAULUKON PAIKKA>

Kunkin sektorin rahoituksenvälityksen tuonti lasketaan siis seuraavasti:

lainojen välillisten rahoituspalveluiden (FISIM) tuonti = ulkomaisten rahoituksen välittäjien saama korko - (luottokanta x "ulkoinen" viitekorko)

talletusten välillisten rahoituspalveluiden (FISIM) tuonti = (talletuskanta x "ulkoinen" viitekorko) - ulkomaisten rahoituksen välittäjien maksama korko